31990D0165
L 091/34
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 28 март 1990 година
относно списъка на предприятия в Мадагаскар, които са одобрени за целите на вноса на прясно месо в Общността
(90/165/ЕИО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Директива 72/462/ЕИО на Съвета от 12 декември 1972 г. относно санитарните и ветеринарно-медицинските проблеми при внос на животни от едрия рогат добитък и свине, и на прясно месо или месни продукти от трети страни (1), последно изменена с Директива 89/227/ЕИО (2), и по-специално член 4, параграф 1 и член 18, параграф 1 от нея,
като има предвид, че за да им бъде дадено разрешение да изнасят прясно месо за Общността, предприятията в трети страни трябва да отговорят на общите и специални условия, определени с Директива 72/462/ЕИО;
като има предвид, че Решение 84/576/ЕИО на Комисията (3) забрани вноса на прясно месо, произхождащо от предприятия в Мадагаскар; като има предвид обаче, че за да се избегне внезапното прекъсване на съществуващите търговски потоци, вносът можеше да се извършва до 30 юни 1985 г.;
като има предвид, че нова допълнителна инспекция, извършена в съответствие с разпоредбите на член 5 от Директива 72/462/ЕИО и на член 2, параграф 1 от Решение 86/474/ЕИО на Комисията за провеждане на проверките на място, извършвани в рамките на вноса на животни от едрия рогат добитък и свине, и на прясно месо от трети страни (4), е показала, че равнището на хигиената в две предприятия е било повишено и по този начин може да бъде смятано като задоволително;
като има предвид, че тези предприятия могат при тези обстоятелства да бъдат включени в списъка на предприятията, които имат разрешение да изнасят за Общността; като има предвид следователно, че Решение 84/576/ЕИО трябва да бъде отменено;
като има предвид, че вносът на прясно месо от предприятията, които са включени в приложението, остава предмет на разпоредби на Общността, установени другаде, по-специално на ветеринарно-санитарния контрол, изследването за наличието на остатъчни вещества в прясното месо и забраната за използването в животновъдството на някои вещества, които имат хормонално действие;
като има предвид, че мерките, предвидени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
1. Предприятията в Мадагаскар, които са включени в приложението, се одобряват за внос на прясно месо в Общността по силата на посоченото приложение.
2. Вносът от предприятията, изброени в приложението, остава предмет на разпоредби на Общността във ветеринарната област, установени другаде.
Член 2
Държавите-членки забраняват вноса на прясно месо от предприятия, които не са включени в приложението.
Член 3
Решение 84/576/ЕИО се отменя.
Член 4
Адресати на настоящото решение са държавите-членки.
Съставено в Брюксел на 28 март 1990 година.